pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐประชาธิปไตยประชาชนเกาหลีเข้าเยี่ยมคารวะพลอากาศเอก ประจิน จั่นตอง รองนายกรัฐมนตรี เนื่องในโอกาสเข้ารับหน้าที่
วันศุกร์ที่ 15 กุมภาพันธ์ 2562
เอกอัครราชทูตสาธารณรัฐประชาธิปไตยประชาชนเกาหลีเข้าเยี่ยมคารวะพลอากาศเอก ประจิน จั่นตอง รองนายกรัฐมนตรี เนื่องในโอกาสเข้ารับหน้าที่
เอกอัครราชทูตสาธารณรัฐประชาธิปไตยประชาชนเกาหลีเข้าเยี่ยมคารวะพลอากาศเอก ประจิน จั่นตอง รองนายกรัฐมนตรี เนื่องในโอกาสเข้ารับหน้าที่
วันนี้ (15 กุมภาพันธ์ 2562) เวลา 11.30 น. นายคิม เช พง (H.E. Mr. Kim Je Bong) เอกอัครราชทูตสาธารณรัฐประชาธิปไตยประชาชนเกาหลีประจําประเทศไทย เข้าเยี่ยมคารวะพลอากาศเอก ประจิน จั่นตอง รองนายกรัฐมนตรี เนื่องในโอกาสเข้ารับหน้าที่ ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญดังนี้
ออท.สปป.เกาหลี แสดงความขอบคุณรองนายกรัฐมนตรีที่สละเวลาให้เข้าพบ การหารือในวันนี้มุ่งหวังที่จะกระชับความสัมพันธ์และพัฒนาความร่วมมือระหว่างกัน โดยทั้งสองฝ่ายสถาปนาความสัมพันธ์ทางการทูตระหว่างกันตั้งแต่ปี 2518 ปีนี้นับเป็นปีที่ 44 ซึ่งรองนายกรัฐมนตรีได้ย้ําว่าไทยมีความปรารถนาดีให้สปป.เกาหลีมาโดยตลอด และพร้อมร่วมมือกับออท. สปป. เกาหลีในการกระชับความสัมพันธ์ให้แน่นแฟ้นต่อไป
ในการนี้ รองนายกรัฐมนตรีแสดงความยินดีกับพัฒนาการเชิงบวกบนคาบสมุทรเกาหลีในช่วงปีที่ผ่านมา และเชื่อมั่นว่าการประชุมสุดยอดระหว่างผู้นําสหรัฐฯ กับผู้นําสปป.เกาหลี ครั้งที่ 2 ที่เวียดนามในช่วงปลายเดือนนี้จะเกิดผลสําเร็จที่เป็นรูปธรรม นําไปสู่สันติภาพ เสถียรภาพและความมั่นคง ให้คาบสมุทรเกาหลี ซึ่งออท.สปป.เกาหลี กล่าวว่า นาย คิม จง อุน ผู้นําของสาธารณรัฐประชาธิปไตยประชาชนเกาหลีมุ่งเน้นที่จะสร้างความร่วมมือจากทุกฝ่ายที่เกี่ยวข้อง เพื่อให้คาบสมุทรเกาหลีปราศจากอาวุธนิวเคลียร์อย่างสมบูรณ์และถาวร
ออท.สปป.เกาหลี แสดงความชื่นชมบทบาทนําของไทยในอาเซียน และพร้อมสนับสนุนไทยในการดํารงตําแหน่งประธานอาเซียนในปีนี้ ทั้งนี้สปป.เกาหลี จะเดินหน้าสานต่อความสัมพันธ์ทวิภาคีกับไทยและอาเซียน ภายใต้กรอบความร่วมมือที่มีอยู่ต่อไป โดยเฉพาะในการประชุม ARF ที่สปป.เกาหลีเข้าร่วม
โอกาสนี้ ออท. สปป.เกาหลีได้หยิบยกประเด็นปัญหาการระงับการต่ออายุใบอนุญาตทํางานแก่บุคคลสปป.เกาหลีที่ประกอบธุรกิจในไทย และขอรับบริจาคข้าวจากไทยเพื่อช่วยเหลือประชาชนของสปป. เกาหลี ซึ่งรองนายกรัฐมนตรีรับทราบข้อห่วงกังวล และมอบหมายให้กระทรวงการต่างประเทศรับไปพิจารณากับหน่วยงานที่เกี่ยวข้องต่อไป
ก่อนจบการสนทนาทั้งสองฝ่ายยืนยันความพร้อมที่จะทํางานร่วมกันอย่างใกล้ชิด เพื่อขับเคลื่อนความสัมพันธ์และความร่วมมือด้านต่างๆ ระหว่างกันเพื่อประโยชน์ของประชาชนทั้ง 2 ประเทศ
รัฐบาลไทย-ข่าวทำเนียบรัฐบาล-โรงพยาบาลนาวังฯ ดูแลผู้ป่วยตาต้อกระจก ลดรอคอยจาก 2 ปี รักษาเบ็ดเสร็จภายใน 1 สัปดาห์
วันศุกร์ที่ 16 มีนาคม 2561
โรงพยาบาลนาวังฯ ดูแลผู้ป่วยตาต้อกระจก ลดรอคอยจาก 2 ปี รักษาเบ็ดเสร็จภายใน 1 สัปดาห์
โรงพยาบาลนาวังเฉลิมพระเกียรติ 80 พรรษา เปิดศูนย์ผ่าตัดตาต้อกระจกของเขตสุขภาพที่ 8 ให้บริการ   คัดกรองและผ่าตัดตา ช่วยผู้ป่วยเข้าถึงบริการเบ็ดเสร็จจาก 2 ปี เหลือ 1 สัปดาห์และลดตาบอดจากโรคตาต้อกระจก
วันนี้ (16 มีนาคม 2561) ที่อําเภอนาวัง จังหวัดหนองบัวลําภู นายแพทย์เกษม วัฒนชัย องคมนตรี และรองประธานกรรมการมูลนิธิเทพรัตนเวชชานุกูล ลงพื้นที่ตรวจเยี่ยมติดตามการดําเนินงานโรงพยาบาลนาวังเฉลิมพระเกียรติ 80 พรรษา โดยมีนายแพทย์โสภณ เมฆธน ที่ปรึกษารัฐมนตรีว่าการกระทรวงสาธารณสุข นายแพทย์อิทธิพล สูงแข็ง สาธารณสุขนิเทศ เขตสุขภาพที่ 8 คณะผู้บริหาร และเจ้าหน้าที่โรงพยาบาลให้การต้อนรับ
นายแพทย์โสภณ กล่าวว่า เขตสุขภาพที่ 8 ได้ให้โรงพยาบาลนาวังเฉลิมพระเกียรติ 80 พรรษา เป็นศูนย์ผ่าตัดตาต้อกระจก โดยมีจักษุแพทย์จากโรงพยาบาลศูนย์อุดรธานีและโรงพยาบาลเลย หมุนเวียนตรวจคัดกรองและให้บริการผ่าตัดต้อกระจกและต้อเนื้อให้กับประชาชนในเขตจังหวัดหนองบัวลําภูและจังหวัดใกล้เคียงทุกสัปดาห์ และมีพยาบาลเวชปฏิบัติทางตา ดูแลผู้ป่วยระหว่างการเข้ารับบริการจนถึงการผ่าตัดเสร็จสิ้น พร้อมติดตามผลตรวจบริการผู้ป่วยหลังผ่าตัดด้วยทีมแพทย์โรงพยาบาลส่งเสริมตําบลในพื้นที่ เพื่อให้ประชาชนที่มีปัญหาโรคตาต้อกระจกเข้าถึงการรักษาได้สะดวกรวดเร็วขึ้น ลดอัตราการตาบอด และลดความแออัดในการเข้ารับบริการที่โรงพยาบาลประจําจังหวัด และมีอาคารรองรับผู้ป่วย ห้องสําหรับผ่าตัดรองรับการให้บริการ
ผลการให้บริการของศูนย์ผ่าตัดตาต้อกระจกตั้งแต่ปี 2560 ถึงปัจจุบัน มีผู้เข้ารับบริการคัดกรอง 11,960 ราย ได้รับการผ่าตัดตาต้อกระจก 4,497 ราย ต้อเนื้อ 897 ราย รวมผ่าตัดทั้งสิ้น 5,394 ราย ทําให้ลดรอคอยการผ่าตัดจากประมาณ 3 เดือน ถึง 2 ปี เหลือเพียงไม่เกิน 1 สัปดาห์ นับเป็นปีละไม่ต่ํากว่า 1,000 คน จากการดําเนินงานดังกล่าวสามารถลดความพิการตาบอดจากโรคตาต้อกระจก และทําให้มองเห็นหลังผ่าตัดดีขึ้นมากถึงร้อยละ 94.87 ไม่พบอัตราติดเชื้อที่แผลหลังผ่าตัด นับเป็นการคืนชีวิต มอบโลกสดใสและเพิ่มคุณภาพชีวิตที่ดีให้กับผู้รับบริการ
นอกจากนี้ โรงพยาบาลนาวังเฉลิมพระเกียรติ 80 พรรษา มีโครงการ “ต้นไม้ของลูก” เพื่อสืบสาน พระปณิธานปลูกป่าในใจคน ตามศาสตร์พระราชา โดยเด็กทุกคนที่เกิดในโรงพยาบาลนาวังเฉลิมพระเกียรติ 80 พรรษา จะได้รับต้นยางนาเป็นของขวัญ เพื่อกลับไปปลูกเป็นต้นไม้แห่งชีวิตของเด็กแรกเกิดและครอบครัว สร้างความผูกพันและการเห็นคุณค่าของป่าไม้ให้กับประชาชน ในปี 2560 พบเด็กคลอดทั้งหมดจํานวน 120 คน เข้าร่วมโครงการจํานวน 105 คน คิดเป็นร้อยละ 87.5 ซึ่งโครงการนี้เองทําให้เกิดไม้ยืนต้นป่าชุมชนขึ้นไม่น้อยกว่า 100 ต้น ต่อปี
โรงพยาบาลนาวังเฉลิมพระเกียรติ 80 พรรษา ตั้งอยู่ในพื้นที่ อ.นาวัง จ.หนองบัวลําภู ได้รับเลือกจากกระทรวงสาธารณสุขให้เป็น 1 ในโรงพยาบาลชุมชนเฉลิมพระชนมพรรษา 80 พรรษา 5 ธันวาคม 2550 ซึ่งมีอยู่ทั้งหมด 10 แห่งทั่วประเทศ เพื่อดูแลประชาชนในพื้นที่ห่างไกลทุรกันดาร ปัจจุบันเปิดดําเนินการมาแล้ว 11 ปี โดยยึดถือแนวทาง “โรงพยาบาลที่เป็นมากกว่าโรงพยาบาล (More than Hospitals)”ดูแลประชาชนในพื้นที่ จํานวน 30,933 คน
รัฐบาลไทย-ข่าวทำเนียบรัฐบาล-กรมกิจการผู้สูงอายุชี้แจงข้อวิจารณ์ปัญหาขาดแคลนประชากรของประเทศไทย
วันจันทร์ที่ 9 กันยายน 2562
กรมกิจการผู้สูงอายุชี้แจงข้อวิจารณ์ปัญหาขาดแคลนประชากรของประเทศไทย
กรมกิจการผู้สูงอายุชี้แจงข้อวิจารณ์ปัญหาขาดแคลนประชากรของประเทศไทย
พฤหัสบดีที่ 8 สิงหาคม 2562 นางไพรวรรณ พลวัน อธิบดีกรมกิจการผู้สูงอายุ กระทรวงการพัฒนาสังคมและความมั่นคงของมนุษย์ชี้แจงข้อวิจารณ์ปัญหาขาดแคลนประชากรของประเทศไทย รัฐบาลได้ให้ความสําคัญกับกลุ่มประชากรสูงอายุที่มีจํานวนเพิ่มมากขึ้นทุกปี เนื่องจากอัตราการเกิดลดลง ปัจจุบัน มีผู้สูงอายุ จํานวน 11.03 ล้านคน ได้รับสวัสดิการแห่งรัฐตามนโยบายรัฐบาล จํานวน 4.9 ล้านคน รวมทั้ง ได้รับเบี้ยยังชีพแบบขั้นบันไดตามอายุขั้นต่ํา 600 บาท ถึง 1,000 บาทต่อเนื่องทุกคน นอกจากนี้ มติคณะรัฐมนตรี เมื่อวันที่ 4 ธันวาคม 2561 เห็นชอบให้สังคมสูงอายุเป็นวาระแห่งชาติ กําหนดมาตรการเร่งด่วน 10 มาตรการ โดยมีการจัดทําแผนปฏิบัติการที่ชัดเจนเป็นรูปธรรม มีเป้าหมายให้เกิดความยั่งยืน 6 มาตรการ และการเปลี่ยนแปลง 4 มาตรการ โดยมีเป้าหมายร่วม เพื่อให้ผู้สูงอายุเป็นพฤติพลัง (Active Ageing) ร่วมขับเคลื่อนการพัฒนา นอกจากนี้ ประเทศไทยได้จัดทําแผนผู้สูงอายุแห่งชาติ ฉบับที่ 1 (พ.ศ. 2525–2544)” และ “แผนผู้สูงอายุแห่งชาติ ฉบับที่ 2 (พ.ศ. 2545-2564) เพื่อให้ทุกหน่วยงานที่เกี่ยวข้องได้จัดทํา แผนปฏิบัติการดําเนินงานผู้สูงอายุทุกระดับในทุก 5 ปี และขณะนี้ อยู่ระหว่างเตรียมจัดทําแผนผู้สูงอายุแห่งชาติ ฉบับที่ 3 (พ.ศ. 2564 – 2580)
......................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ก.วิทย์ จับมือ ภาครัฐและเอกชนปั้น OTOP IGNITE ยกระดับผลิตภัณฑ์ชุมชนไทยสู่สากล
วันพฤหัสบดีที่ 27 กรกฎาคม 2560
ก.วิทย์ จับมือ ภาครัฐและเอกชนปั้น OTOP IGNITE ยกระดับผลิตภัณฑ์ชุมชนไทยสู่สากล
งานแถลงข่าว “โครงการพัฒนานวัตกรรมผลิตภัณฑ์ชุมชนสําหรับผู้ประกอบการรุ่นใหม่ และการประกวด MOST’s Innovation OTOP Awards 2560” หรือ OTOP IGNITE
26 กรกฎาคม 2560 / รศ.นพ.สรนิต ศิลธรรม ปลัดกระทรวงวิทยาศาสตร์และเทคโนโลยี เป็นประธานงานแถลงข่าว “โครงการพัฒนานวัตกรรมผลิตภัณฑ์ชุมชนสําหรับผู้ประกอบการรุ่นใหม่ และการประกวด MOST’s Innovation OTOP Awards 2560” หรือ OTOP IGNITE มุ่งหวังยกระดับผลิตภัณฑ์ชุมชนไทยสู่สากล พร้อมกระตุ้นเศรษฐกิจฐานรากสร้างความเข้มแข็งให้ชุมชนไทยอย่างยั่งยืน ณ ห้องโถงชั้น 1 อาคารพระจอมเกล้า สํานักงานปลัดกระทรวงวิทยาศาสตร์และเทคโนโลยี
รศ.นพ.สรนิต ศิลธรรม ปลัดกระทรวงวิทยาศาสตร์และเทคโนโลยี กล่าวว่า กระทรวงวิทยาศาสตร์และเทคโนโลยี พร้อมสถาบันเทคโนโลยีพระจอมเกล้าเจ้าคุณทหารลาดกระบัง (สจล.) สํานักงานนวัตกรรมแห่งชาติ (สนช.) และบริษัท สยามพิวรรธน์ จํากัด ร่วมกันทําโครงการพัฒนานวัตกรรมผลิตภัณฑ์ชุมชนสําหรับผู้ประกอบการรุ่นใหม่ และการประกวด MOST’s Innovation OTOP Awards 2560 หรือ OTOP IGNITE (โอทอป อิ๊กไนท์) เพื่อพัฒนาผลิตภัณฑ์ชุมชนไทยสู่สากลและช่วยกระตุ้นเศรษฐกิจฐานราก สร้างความเข้มแข็งให้ชุมชนไทยยั่งยืน โดยตั้งเป้ามีนวัตกรรมผลิตภัณฑ์ของแต่ละจังหวัดครบ 77 จังหวัด 77 ผลิตภัณฑ์ ใน 6 กลุ่ม OTOP คือ เครื่องดื่ม นวัตกรรมทางธุรกิจ สมุนไพรที่ไม่ใช่อาหาร อาหาร ของใช้และของตกแต่ง ผ้าและเครื่องแต่งกาย
“OTOP IGNITE จะช่วยยกระดับ OTOP ไทยให้โดดเด่น มีเอกลักษณ์ มีนวัตกรรม ความทันสมัย ความสวยงาม ความน่าใช้งาน มีคุณภาพและมาตรฐาน โดยจะจุดไฟในตัวผู้เข้าร่วมโครงการด้วยความรู้และความสนุกที่จะสร้างแรงบันดาลใจให้อยากทําผลิตภัณฑ์ชุมชนใหม่ๆ และให้ลงมือทําจริงๆซึ่งได้ต้นแบบมาจากโครงการหนึ่งหมู่บ้านหนึ่งผลิตภัณฑ์ One village One product (OVOP) ที่ประสบความสําเร็จของเมืองโออิตะประเทศญี่ปุ่น โดยจะเชิญชวนให้คุณคิด คิดให้แตกต่าง คิดให้โดดเด่น คิดให้ยั่งยืน และคิดออกมาแบบทําได้จริงซึ่งจะสร้างชื่อให้กับผลิตภัณฑ์ OTOP ที่คิดโดยคนไทย ใช้ของไทย ทําโดยคนไทย และมีความเป็นไทย ที่ได้รับการยอมรับและขายได้ทั่วโลก” รศ.นพ.สรนิต กล่าว
ด้าน รศ.ดร.อิทธิพล แจ้งชัด รองอธิการบดีฝ่ายวิจัย และนวัตกรรม สถาบันเทคโนโลยีพระจอมเกล้าเจ้าคุณทหารลาดกระบัง (สจล.) กล่าวว่า ในการดําเนินงานโครงการ OTOP IGNITE สจล. รับหน้าที่ในการบริหารจัดการโครงการที่จะพลิกโฉมแนวทางการพัฒนาผลิตภัณฑ์ชุมชนในรูปแบบใหม่ โดยการผนวกหลักสูตรการอบรมเอสร้างมุมมองใหม่ให้แก่ผู้ประกอบการชุมชน รวมทั้งวางแผนงานการพัฒนานวัตกรรม ทั้งในรูปแบบผลิภัณฑ์ กระบวนการผลิต การบริการ และรูปแบบธุรกิจ โดยจะใช้ความเป็น Master of Innovation เปิดมิติใหม่ของ OTOP ในโครงการ OTOP IGNITE
ทั้งนี้ โครงการ OTOP IGNITE ได้เปิดรับผู้ประกอบการรุ่นใหม่ไม่จํากัดอายุ ที่มีฐานการผลิต โดยผู้ที่สนใจ สามารถสมัครเข้าร่วมโครงการได้ตั้งแต่วันนี้ – 15 สิงหาคม 2560 และสามารถดูข้อมูลเพิ่มเติมได้ที่ www.otop-ignite.com หรือโทร 08 6305 9000, 08 1622 9606
รัฐบาลไทย-ข่าวทำเนียบรัฐบาล-รอง นรม. พลเอก ฉัตรชัยฯ เป็นประธานการประชุมคณะกรรมการสร้างเสริมกิจการเพื่อสังคมแห่งชาติ
วันพฤหัสบดีที่ 26 เมษายน 2561
รอง นรม. พลเอก ฉัตรชัยฯ เป็นประธานการประชุมคณะกรรมการสร้างเสริมกิจการเพื่อสังคมแห่งชาติ
ผลการประชุมคณะกรรมการสร้างเสริมกิจการเพื่อสังคมแห่งชาติ ครั้งที่ 1/2561
วันนี้ (26 เม.ย. 61) เวลา 09.00 น. ณ ห้องประชุม 301 ตึกบัญชาการ1 ทําเนียบรัฐบาล พลเอกฉัตรชัย สาริกัลยะ รองนายกรัฐมนตรี เป็นประธานการประชุมคณะกรรมการสร้างเสริมกิจการเพื่อสังคมแห่งชาติ ครั้งที่ 1/2561 ร่วมกับหน่วยงานที่เกี่ยวข้องซึ่งผลการประชุมสรุปสาระสําคัญดังนี้
ที่ประชุมเห็นชอบ(ร่าง) ประกาศคณะกรรมการสร้างเสริมกิจการเพื่อสังคมแห่งชาติ ว่าด้วยหลักเกณฑ์และวิธีการยื่นคําขอหนังสือรับรองกิจการเพื่อสังคม พ.ศ. 2561 รวมทั้งการแต่งตั้งอนุกรรมการพิจารณาคําขอหนังสือรับรองกิจการเพื่อสังคม หลักเกณฑ์และวิธีการสําหรับการสรรหากรรมการผู้ทรงคุณวุฒิในคณะกรรมการสร้างเสริมกิจการเพื่อสังคมแห่งชาติ พ.ศ. 2561 ตลอดจนการแต่งตั้งคณะอนุกรรมการจัดทําแผนการสร้างเสริมกิจการเพื่อสังคม พ.ศ. 2561-2564 การแต่งตั้งผู้ช่วยเลขานุการในคณะกรรมการสร้างเสริมกิจการเพื่อสังคมแห่งชาติ และแผนการขับเคลื่อนกิจกรรมเพื่อสังคมประจําปี 2561
พร้อมกันนี้ ที่ประชุมเห็นชอบให้มีการส่งเสริมสถานประกอบการให้ดําเนินกิจการเพื่อสังคม สนับสนุนและพัฒนาคุณภาพชีวิตคนไร้ที่พึ่ง ผู้ประสบปัญหาความยากจนและขาดโอกาส คนในชุมชนพื้นที่ที่อาศัยในบริเวณใกล้ป่า คนพิการทางสายตา สตรีด้อยโอกาส โดยมีกิจกรรมการจ้างงาน การส่งเสริมและพัฒนาอาชีพ และสวัสดิการเชิงธุรกิจ เพื่อเป็นกลไกสําคัญในการดําเนินงานอย่างเป็นรูปธรรมและมีธรรมาภิบาล รวมทั้งส่งเสริม สนับสนุน และพัฒนาคน สังคม ให้สามารถดูแลตนเอง ครอบครัว ชุมชน และสังคม ได้อย่างยั่งยืน
รัฐบาลไทย-ข่าวทำเนียบรัฐบาล-พล.อ.อ.ประจินฯ รองนายกรัฐมนตรี เป็นหัวหน้าคณะผู้แทนไทยเดินทางไปรับฟังการบรรยายสรุปและศึกษาดูงาน ณ ศาลยาเสพติดแห่งรัฐนิวเซาธ์เวลส์ นครซิดนีย์
วันศุกร์ที่ 20 กรกฎาคม 2561
พล.อ.อ.ประจินฯ รองนายกรัฐมนตรี เป็นหัวหน้าคณะผู้แทนไทยเดินทางไปรับฟังการบรรยายสรุปและศึกษาดูงาน ณ ศาลยาเสพติดแห่งรัฐนิวเซาธ์เวลส์ นครซิดนีย์
พล.อ.อ.ประจินฯ รองนายกรัฐมนตรี เป็นหัวหน้าคณะผู้แทนไทยเดินทางไปรับฟังการบรรยายสรุปและศึกษาดูงาน ณ ศาลยาเสพติดแห่งรัฐนิวเซาธ์เวลส์ นครซิดนีย์
เมื่อวันที่ 19 กรกฎาคม 2561 เวลา 10.30 น. (เวลาท้องถิ่นของเครือรัฐออสเตรเลีย) พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นหัวหน้าคณะผู้แทนไทยเดินทางไปรับฟังการบรรยายสรุปและศึกษาดูงาน ณ ศาลยาเสพติดแห่งรัฐนิวเซาธ์เวลส์ นครซิดนีย์ โดยคณะผู้แทนไทยได้เข้าร่วมสังเกตการณ์การปฏิบัติงานของศาลยาเสพติดในการเบี่ยงเบนผู้กระทําความผิดในคดีเสพยาเสพติดออกจากกระบวนการยุติธรรม เพื่อเข้าสู่ระบบการบําบัดรักษา
เวลา 13.30 น. เดินทางไปรับฟังการบรรยายสรุปและศึกษาดูงาน ณ สถาบันตรวจพิสูจน์แห่งชาติ (NMI) ซึ่งเป็นหน่วยงานกลางของออสเตรเลียด้านการตรวจพิสูจน์สินค้าและวัตถุหลายประเภท รวมทั้งยาเสพติด โดยมีความร่วมมืออย่างใกล้ชิดกับสํานักงานตํารวจสหพันธ์ออสเตรเลีย (AFP) ในการจัดทําระบบตรวจพิสูจน์คุณลักษณะยาเสพติด ซึ่งไทยและออสเตรเลียจะได้มีการพัฒนาความร่วมมือด้านการตรวจพิสูจน์ยาเสพติด ทั้งในด้านเครื่องมืออุปกรณ์ที่ทันสมัย และการแลกเปลี่ยนประสบการณ์ของนักวิทยาศาสตร์ในโอกาสต่อไป
เวลา 15.30 น. เดินทางไปรับฟังการบรรยายสรุปและศึกษาดูงาน ณ สถาบันฝึกอบรมเจ้าหน้าที่ของสํานักงานพิทักษ์เขตแดนออสเตรเลีย (ABF) ซึ่งเป็นหน่วยงานหลักในการจัดการฝึกอบรมด้านการตรวจค้นเรือและอากาศยานให้กับเจ้าหน้าที่ของออสเตรเลียและเจ้าหน้าที่จากประเทศต่าง ๆ กว่า 40 ประเทศ ซึ่งไทยและออสเตรเลีย มีความยินดีที่จะพัฒนาความร่วมมือด้านการฝึกอบรมเพื่อเพิ่มศักยภาพให้กับเจ้าหน้าที่ โดยเฉพาะการสนับสนุนโครงการแม่น้ําโขงปลอดภัย เพื่อหยุดยั้งการผลิตยาเสพติดในพื้นที่สามเหลี่ยมทองคํา เพื่อการแก้ไขปัญหายาเสพติดในประเทศไทยและในระดับภูมิภาคต่อไป
....................................................................
กลุ่มประชาสัมพันธ์และเผยแพร่ สํานักโฆษก
ข้อมูลโดย พลอากาศเอก มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)
รัฐบาลไทย-ข่าวทำเนียบรัฐบาล-พระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานเครื่องมือแพทย์พระราชทาน เพื่อรับมือสถานการณ์โควิด-19 ให้แก่โรงพยาบาลพระมงกุฏเกล้า กรมแพทย์ทหารบก [กระทรวงกลาโหม]
วันพุธที่ 8 เมษายน 2563
พระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานเครื่องมือแพทย์พระราชทาน เพื่อรับมือสถานการณ์โควิด-19 ให้แก่โรงพยาบาลพระมงกุฏเกล้า กรมแพทย์ทหารบก [กระทรวงกลาโหม]
พระบาทสมเด็จพระวชิรเกล้าเจ้าอยู่หัวทรงพระกรุณาโปรดเกล้าฯ พระราชทานเครื่องช่วยหายใจและอุปกรณ์ทางการแพทย์ ให้แก่โรงพยาบาลพระมงกุฏเกล้า
เพื่อรับมือสถานการณ์การแพร่เชื้อโควิด-19 โดยมี พลโท ชาญชัย ติกขะปัญโญ เจ้ากรมแพทย์ทหารบก พลโท ธารา พูนประชา ผู้อํานวยการศูนย์อํานวยการแพทย์พระมงกุฎเกล้า พลตรี สุพัษชัย เมฆะสุวรรณดิษฐ์ ผู้อํานวยการโรงพยาบาลพระมงกุฎเกล้า และคณะผู้บริหารโรงพยาบาลพระมงกุฎเกล้า เป็นผู้แทนรับมอบเครื่องช่วยหายใจและอุปกรณ์ทางการแพทย์พระราชทาน ประกอบด้วย เครื่องช่วยหายใจ Draeger จํานวน ๓ เครื่อง เครื่องช่วยหายใจ Puritan Bennett จํานวน ๔ เครื่อง เครื่องช่วยหายใจ Event จํานวน ๔ เครื่อง เครื่องช่วยหายใจ Maquet จํานวน ๑ เครื่อง รวม ๑๒ เครื่อง และเครื่องวัดออกซิเจนแบบปลายนิ้ว จํานวน ๑๓ เครื่อง เมื่อวันศุกร์ที่ ๓ เมษายน ๒๕๖๓ เวลา ๑๐.๓๐ น. ณ ห้องประชุมดุสิตธานี ชั้น ๑๐ อาคารเฉลิมพระเกียรติฯ โรงพยาบาลพระมงกุฎเกล้า
การได้รับพระราชทานในครั้งนี้ยังความปลาบปลื้มปีติในพระมหากรุณาธิคุณเป็นล้นพ้นที่พระบาทสมเด็จพระเจ้าอยู่หัว ทรงมีต่อบุคลากรทางการแพทย์ของโรงพยาบาลพระมงกุฏเกล้า กรมแพทย์ทหารบก ตลอดจนประชาชนทั่วไป อย่างหาที่สุดมิได้
รัฐบาลไทย-ข่าวทำเนียบรัฐบาล-ทส. รวมใจจิตอาสาต้านภัยโควิด - 19 ลงพื้นที่มอบถุงยังชีพชุมชนร่วมใจพิบูล 2 พร้อมเก็บขยะทำความสะอาดคลองลาดพร้าว" ร่วมฝ่าฟันวิกฤติโควิด - 19  [กระทรวงทรัพยากรธรรมชาติเเละสิ่งเเวดล้อม]
วันจันทร์ที่ 18 พฤษภาคม 2563
ทส. รวมใจจิตอาสาต้านภัยโควิด - 19 ลงพื้นที่มอบถุงยังชีพชุมชนร่วมใจพิบูล 2 พร้อมเก็บขยะทําความสะอาดคลองลาดพร้าว" ร่วมฝ่าฟันวิกฤติโควิด - 19  [กระทรวงทรัพยากรธรรมชาติเเละสิ่งเเวดล้อม]
ทส. รวมใจจิตอาสาต้านภัยโควิด - 19 ลงพื้นที่มอบถุงยังชีพชุมชนร่วมใจพิบูล 2 พร้อมเก็บขยะทําความสะอาดคลองลาดพร้าว" ร่วมฝ่าฟันวิกฤติโควิด - 19 ไปด้วยกัน
กระทรวงทรัพยากรธรรมชาติและสิ่งแวดล้อม ลงพื้นที่มอบถุงยังชีพเพื่อเป็นกําลังใจและช่วยเหลือบรรเทาทุกข์ให้แก่ประชาชนและผู้ป่วยติดเตียงชุมชนร่วมใจพิบูล 2 โดย “พวกเรากระทรวงทรัพยฯ ร่วมทุกข์ร่วมสุขกับพี่น้องประชาชนไม่ทิ้งกัน เราจะผ่าน โควิด – 19 ไปด้วยกัน”
วันนี้ (18 พฤษภาคม 2563) เวลาประมาณ 07.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม นําทีมคณะผู้บริหาร ข้าราชการ พนักงาน เจ้าหน้าที่สังกัดกระทรวงฯ มอบถุงยังชีพให้แก่ประชาชนและผู้ป่วยติดเตียง ณ บริเวณ ชุมชนร่วมใจพิบูล 2 แขวงสามเสนนอก เขตห้วยขวาง กรุงเทพมหานคร โดยมีนายอนุชิต พิพิธกุล ผู้อํานวยการเขตห้วยขวางและนางสาววรรณา แจ้งหิรัญ ประธานชุมชนร่วมใจพิบูล 2 ให้การต้อนรับและอํานวยความสะดวกนําคณะผู้บริหารกระทรวงฯ เดินมอบถุงยังชีพสิ่งของบรรเทาทุกข์ เพื่อเป็นกําลังใจและช่วยเหลือบรรเทาทุกข์ความเดือดร้อนให้แก่ประชาชนในพื้นที่ชุมชนร่วมใจพิบูล 2 จากนั้น รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมคณะ ลงเรือบริเวณท่าเรือชุมชนร่วมใจพิบูล 2 เพื่อเก็บขยะบริเวณริมคลองลาดพร้าว ภายใต้โครงการจิตอาสากระทรวงทรัพยากรธรรมชาติและสิ่งแวดล้อมร่วมใจต้านภัยโควิด - 19
โดยโอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวว่า การลงพื้นที่ในครั้งนี้ เป็นเครื่องเตือนใจให้พวกเราทุกคนช่วยกันดูแลรักษาสิ่งแวดล้อม รวมถึงคุณภาพน้ําในแม่น้ําลําคลอง ไม่ทิ้งขยะหรือน้ําเสียที่ใช้ในการอุปโภคบริโภค ลงในแม่น้ําลําคลอง ทั้งนี้ เพื่อจะได้มีน้ําสะอาดไว้ให้สําหรับคนรุ่นๆ ต่อไป
รัฐบาลไทย-ข่าวทำเนียบรัฐบาล-กรมบัญชีกลางพร้อมจ่ายเงินเบี้ยยังชีพผู้สูงอายุ ในเขต กทม. เริ่มเดือน ก.ค. 61
วันจันทร์ที่ 9 กรกฎาคม 2561
กรมบัญชีกลางพร้อมจ่ายเงินเบี้ยยังชีพผู้สูงอายุ ในเขต กทม. เริ่มเดือน ก.ค. 61
กรมบัญชีกลางพร้อมจ่ายเงินเบี้ยยังชีพผู้สูงอายุให้แก่ผู้มีสิทธิในกรุงเทพมหานคร ผ่านระบบบูรณาการฐานข้อมูลสวัสดิการสังคม (e-Social Welfare) เข้าบัญชีเงินฝากธนาคารของผู้มีสิทธิในสังกัดกรุงเทพมหานคร ทั้ง 50 เขต โดยจะเริ่มจ่ายเดือนกรกฎาคมเป็นเดือนแรก
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า กรมบัญชีกลางได้เตรียมจ่ายเงินเบี้ยยังชีพผู้สูงอายุให้แก่ผู้มีสิทธิในกรุงเทพมหานคร ผ่านระบบบูรณาการฐานข้อมูลสวัสดิการสังคม (e-Social Welfare) ในเดือนกรกฎาคม 2561 นี้
สําหรับการจ่ายเบี้ยผู้สูงอายุในครั้งนี้ เป็นความร่วมมือระหว่างกรมบัญชีกลาง กรุงเทพมหานคร และสํานักบริหารการทะเบียน กรมการปกครอง ทั้งนี้ กรุงเทพมหานครซึ่งเป็นหน่วยงานเจ้าของข้อมูลจะทําหน้าที่ตรวจสอบความถูกต้องสมบูรณ์ของข้อมูลของผู้มีสิทธิให้เป็นไปตามระเบียบ หลักเกณฑ์ที่กําหนด รวมถึงเลขที่บัญชีเงินฝากธนาคาร สํานักบริหารการทะเบียน กรมการปกครอง ทําหน้าที่ตรวจสอบข้อมูลบุคคล เช่น ชื่อ สกุล ตรงกับเลขประจําตัวประชาชน วันเดือนปีเกิด การมีทะเบียนบ้านอยู่ในเขตกรุงเทพมหานครหรือไม่ การมีชีวิตอยู่หรือไม่ และกรมบัญชีกลางทําหน้าที่พัฒนาและดูแลระบบงาน ประสานงานกับหน่วยงานที่เกี่ยวข้องและธนาคารต่าง ๆ เพื่อช่วยแก้ไขปรับปรุงข้อมูลให้ถูกต้อง มีความสมบูรณ์ ด้วยความรวดเร็ว และโอนเงินเข้าบัญชีเงินฝากธนาคารให้ผู้มีสิทธิรับเงินโดยตรงตามข้อมูลที่มีการตรวจสอบสมบูรณ์แล้ว ที่ผ่านมา กรมบัญชีกลางได้จัดอบรมการใช้งานระบบบูรณาการฐานข้อมูลสวัสดิการสังคม สําหรับการจ่ายเงินเบี้ยยังชีพผู้สูงอายุ ให้แก่เจ้าหน้าที่ผู้ปฏิบัติงานของสํานักพัฒนาสังคม และสํานักงานเขต 50 เขต ในสังกัดกรุงเทพมหานคร เพื่อเตรียมความพร้อมในการจ่ายเงินเบี้ยผู้สูงอายุ
ผู้มีสิทธิที่ได้รับเบี้ยยังชีพผู้สูงอายุของกรุงเทพมหานคร มีจํานวน 739,000 ราย แต่จากการตรวจสอบข้อมูล ผู้มีสิทธิพบว่ามีข้อมูลบางส่วนยังไม่สมบูรณ์ทําให้ไม่สามารถจ่ายเงินได้ในวันที่ 10 กรกฎาคม 2561 โดยพบปัญหา เช่น รายชื่อไม่ปรากฏในฐานข้อมูลทะเบียนราษฎร์ของกรมการปกครอง มีรายชื่อที่อายุไม่ถึง 60 ปี เป็นผู้ขอรับเงินหนึ่งรายชื่อขอรับเงินมากกว่า 1 สํานักงานเขต เลขที่บัญชีเงินฝากธนาคารไม่ถูกต้อง เป็นต้น ดังนั้น หากผู้ที่เคยได้รับเงินเบี้ยยังชีพผู้สูงอายุในเดือนมิถุนายน 2561 แต่ไม่ได้รับเงินในเดือนกรกฎาคม 2561 ขอให้ติดต่อสํานักงานเขตที่ตนมีทะเบียนบ้านอยู่ เพื่อแก้ไขปรับปรุงข้อมูลให้สมบูรณ์ และจะได้ดําเนินการเบิกจ่ายเงินให้โดยเร็ว
รัฐบาลไทย-ข่าวทำเนียบรัฐบาล-รมต.นร. นายเทวัญ ฯ นำสื่อเยี่ยมชมความพร้อมการจัดกิจกรรมวันพ่อ ระหว่าง 5-14 ธันวาคม นี้ ที่ท้องสนามหลวง
วันอังคารที่ 3 ธันวาคม 2562
รมต.นร. นายเทวัญ ฯ นําสื่อเยี่ยมชมความพร้อมการจัดกิจกรรมวันพ่อ ระหว่าง 5-14 ธันวาคม นี้ ที่ท้องสนามหลวง
รมต.นร. นายเทวัญ ฯ นําสื่อเยี่ยมชมความพร้อมการจัดกิจกรรมวันพ่อ ระหว่าง 5-14 ธันวาคม นี้ ที่ท้องสนามหลวง
วันนี้(3ธ.ค.62)เวลา17.00น.นายเทวัญลิปตพัลลภรัฐมนตรีประจําสํานักนายกรัฐมนตรีนําคณะสื่อมวลชนลงพื้นที่ตรวจความพร้อมการจัดกิจกรรมเนื่องในวันพ่อแห่งชาติ5ธันวาคม2562ณท้องสนามหลวงกรุงเทพมหานครซึ่งในวันที่5ธันวาคมของทุกปีเป็นวันคล้ายวันพระบรมราชสมภพพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรวันชาติและวันพ่อแห่งชาติในปีนี้รัฐบาลได้จัดกิจกรรมพร้อมกันทั้งในส่วนกลางและส่วนภูมิภาคระหว่างวันที่5-14ธันวาคม2562โดยส่วนกลางจัดที่ท้องสนามหลวงส่วนภูมิภาคจัดที่ศาลากลางจังหวัดหรือสถานที่ตามที่จังหวัดพิจารณาความเหมาะสมรวมถึงในต่างประเทศด้วย
รัฐมนตรีประจําสํานักนายกรัฐมนตรีนําสื่อมวลชนและผู้ที่เกี่ยวข้องถวายสักการะพระบรมฉายาลักษณ์พระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรจากนั้นได้เยี่ยมชมนิทรรศการที่ภาครัฐและเอกชนที่จัดขึ้นภายในงานภายใต้แนวความคิด“ชุมชนต้นแบบแห่งความดี...วิถีไทยในแบบพ่อ”โดยมีการนําเอกลักษณ์ของภาคต่างๆในประเทศไทยมาจัดแสดงให้ผู้ร่วมงานได้ชม นอกจากนี้ภายในงานยังมีการจัดแสดงสวนดอกไม้นานาพันธุ์และบ่อน้ําพุที่มีความสวยงามซึ่งคาดว่าจะได้รับความสนใจจากประชาชนเป็นจํานวนมาก
โอกาสนี้รัฐมนตรีประจําสํานักนายกรัฐมนตรีได้เยี่ยมชมนิทรรศการโครงการกําลังใจในพระดําริพระเจ้าหลานเธอพระองค์เจ้าพัชรกิติยาภามูลนิธิเพื่อนพึ่ง(ภาฯ)ยามยากสภากาชาดไทยสโมสรกีฬาBBG (BBG Club)และมูลนิธิมิราเคิลออฟไลฟ์และได้ร่วมซื้อสินค้าจากมูลนิธิเพื่อนพึ่ง(ภาฯ)ยามยาก
รัฐบาลไทย-ข่าวทำเนียบรัฐบาล-รองนายกฉัตรชัย ประชุม คกก. ขับเคลื่อนและปฏิรูปการบริหารราชการแผ่นดินคณะที่ 4 เห็นชอบใช้ Facebook Messenger สร้างความรอบรู้ประชาชน
วันพฤหัสบดีที่ 3 มกราคม 2562
รองนายกฉัตรชัย ประชุม คกก. ขับเคลื่อนและปฏิรูปการบริหารราชการแผ่นดินคณะที่ 4 เห็นชอบใช้ Facebook Messenger สร้างความรอบรู้ประชาชน
คณะกรรมการขับเคลื่อนและปฏิรูปการบริหารราชการแผ่นดินคณะที่ 4 คณะกรรมการขับเคลื่อนและปฏิรูปด้านสาธารณสุขและสังคม เห็นชอบมอบกรมอนามัยสร้างความรอบรู้ข้อมูลสุขภาพ เพื่อแก้ปัญหาความถูกต้องของข้อมูลสุขภาพบนอินเทอร์เน็ต
พลเอก ฉัตรชัย สาริกัลยะ รองนายกรัฐมนตรี เป็นประธานการประชุมคณะกรรมการขับเคลื่อนและปฏิรูปการบริหารราชการแผ่นดินคณะที่ 4 คณะกรรมการขับเคลื่อนและปฏิรูปด้านสาธารณสุขและสังคม ครั้งที่ 1/2562 โดยมีศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข และพลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ ร่วมประชุม
พลเอก ฉัตรชัยกล่าวว่า ที่ประชุมมีมติเห็นชอบให้กระทรวงสาธารณสุข โดยกรมอนามัย ร่วมกับหน่วยงานที่เกี่ยวข้อง ดําเนินการพัฒนาระบบตอบโต้ความเสี่ยงเพื่อสร้างเสริมความรอบรู้ด้วยเทคโนโลยีดิจิทัล ผ่านช่องทาง Facebook Messenger ของกรมอนามัย แก้ปัญหาความถูกต้องของข้อมูลสุขภาพบนอินเทอร์เน็ต ปัญหาความเหลื่อมล้ําในการเข้าถึงสาธารณสุข การมีส่วนร่วม ความพึงพอใจ และต้นทุนทางการให้บริการสุขภาพและการแพทย์ โดยได้รวบรวมข้อมูลด้านสุขภาพและการตรวจสอบความถูกต้องผ่านทางสื่อออนไลน์ ด้วยนวัตกรรม Social Listening และนําข้อมูลที่ได้ไปเป็นฐานข้อมูลสําหรับการพัฒนานวัตกรรมระบบตอบกลับด้วยข้อความ (Health Medical Chatbots) เพื่อเพิ่มการมีส่วนร่วมและสร้างการรับรู้ของประชาชน
สําหรับความคืบหน้าการดําเนินงานของคณะอนุกรรมการขับเคลื่อนและปฏิรูปด้านสังคมการดําเนินงานที่เป็น Quick Win เห็นผลใน 3 เดือน ได้แก่ 1.การขับเคลื่อนการดําเนินงานคณะกรรมการพัฒนาคุณภาพชีวิตระดับอําเภอ (พชอ.) ให้มีคุณภาพ ซึ่งปัจจุบันดําเนินการครบทั้ง 878 อําเภอทั่วประเทศ ซึ่งเป็นกลไกสนับสนุนการบังคับใช้ พ.ร.บ. ระบบสุขภาพปฐมภูมิ ที่มีการเชื่อมโยงประชาชน ชุมชน องค์การปกครองส่วนท้องถิ่น ภาครัฐและเอกชนให้ได้รับบริการสุขภาพปฐมภูมิที่เป็นธรรม มีคุณภาพ มาตรฐานครอบคลุมทุกพื้นที่ 2.โครงการสาธารณสุข 100 ปี หมออนามัยห่วงใยประชาชน สร้างชุมชนปลอดขยะ ได้เร่งรัดการก่อสร้างสร้างที่พักขยะติดเชื้อในรพ.สต.ครบแล้วทั้ง 4,026 แห่ง 3.โครงการทศวรรษการพัฒนาระบบสุขภาพปฐมภูมิ โดยได้รับงบประมาณสนับสนุนจากรัฐบาล ประมาณ 750 ล้านบาท เพื่อจัดซื้อครุภัณฑ์ทางด้านการแพทย์ที่มีมาตรฐาน ให้ประชาชนเข้าถึงบริการที่มีมาตรฐานเท่าเทียมกันลดความแออัดในโรงพยาบาลใหญ่
นอกจากนี้ ได้ติดตามการบูรณาการความร่วมมือการพัฒนาคนตลอดช่วงชีวิต (Smart Citizen) ที่ทํางานร่วมกันระหว่างกระทรวงการพัฒนาสังคมและความมั่นคงของมนุษย์ กระทรวงมหาดไทย กระทรวงศึกษาธิการ กระทรวงสาธารณสุข เพื่อดูแลและพัฒนากลุ่มเด็กและวัยผู้สูงอายุ โดยจะขยายความร่วมมือไปยังกระทรวงแรงงาน และกระทรวงดิจิทัลเพื่อเศรษฐกิจและสังคม เพื่อร่วมกันพัฒนาคุณภาพชีวิตที่ดีของประชาชน
************************* 3 มกราคม 2562
รัฐบาลไทย-ข่าวทำเนียบรัฐบาล-สถานการณ์โควิด -19 ภายในเรือนจำ/ทัณฑสถาน [กระทรวงยุติธรรม]
วันอังคารที่ 28 เมษายน 2563
สถานการณ์โควิด -19 ภายในเรือนจํา/ทัณฑสถาน [กระทรวงยุติธรรม]
ณ วันที่ 27 เมษายน 2563